เกาหลีใต้เผยอัตราว่างงานเดือนก.ย. พุ่งสูงสุดในรอบ 11 เดือน
เกาหลีใต้เผยอัตราว่างงานเดือนก.ย. พุ่งสูงสุดในรอบ 11 เดือน หลังการส่งออกตกต่ำมานาน 
12 ต.ค. 2559

สำนักงานสถิติเกาหลีใต้เปิดเผยว่า อัตราว่างงานของเกาหลีใต้ปรับตัวขึ้นสูงสุดในรอบ 11 เดือน เนื่องจากการส่งออกที่ตกต่ำมาอย่างยาวนาน รวมถึงการปรับโครงสร้างอย่างต่อเนื่องในอุตสาหกรรมการจัดส่งสินค้า และการต่อเรือ
ทั้งนี้ อัตราว่างงานเดือนก.ย.เพิ่มขึ้น 0.4% แตะที่ระดับ 3.6% ซึ่งเป็นระดับสูงสุดในรอบ 11 เดือน 
ส่วนจำนวนคนว่างงานเพิ่มขึ้นเป็น 1.2 แสนคน ซึ่งผู้ที่ไม่มีงานทำส่วนใหญ่มีอายุระหว่าง 20 และ 50 ปี โดยตลาดแรงงานที่ซบเซานี้เป็นผลมาจากการส่งออกที่ตกต่ำลงอย่างต่อเนื่อง ท่ามกลางการชะลอตัวของเศรษฐกิจโลก ส่งผลให้ผู้ส่งออกรายใหญ่ลดการจ้างแรงงานลง